Source: http://www.magnificat.sk/aktualne-pripad-rodiny-spacilovych-vlada-slovenskej-republiky-vyklopte-pravdu/
Timestamp: 2019-11-15 23:10:29+00:00
Document Index: 5243928

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Aktuálne: Prípad rodiny Spáčilových – Vláda Slovenskej republiky, vyklopte pravdu! | Magnificat - Mariánske spravodajstvo / vydavateľstvo
Úvod Na pulze dňa Aktuálne: Prípad rodiny Spáčilových – Vláda Slovenskej republiky, vyklopte pravdu!
Aktuálne: Prípad rodiny Spáčilových – Vláda Slovenskej republiky, vyklopte pravdu!
TRNAVA: Protest proti odobratiu adoptovaných detí z rodiny Spáčilovcov
15. Júl 2013 / TASR
Trnava 15. júla (TASR) – Pred budovu Krajského súdu v Trnave zvolala na dnes Iniciatíva kresťanských rodín Slovenska protestné zhromaždenie. Bolo vyjadrením nesúhlasu s postupom sociálneho úradu v Skalici, ktorý stojí za odobratím dvoch adoptovaných detí z rodiny Spáčilovcov z obce Radošovce. Krajský súd má rozhodnúť vo veci koncom augusta.
Kresťania protestovali pred trnavským súdom: My si deti nedáme!
15.07.2013 12:42|Zdroj: TASR
Rodine Spáčilovcov z obce Radošovce odobrali ich adoptované deti, Timoteja (7) a Anetu (9), deň pred Vianocami v roku 2011. Materská škôlka totiž upozornila sociálku na chlapca, ktorý mal na tele modrinu. Kresťania z Trnavy sa búria a tvrdia, že spôsob akým deti odobrali bol nezákonný.
Zhromaždenie pred trnavským súdom malo vyjadriť podozrenie z nezákonného postupu.
TRNAVA. Pred budovu Krajského súdu v Trnave zvolala na pondelok 15. júla Iniciatíva kresťanských rodín Slovenska protestné zhromaždenie.
Bolo vyjadrením nesúhlasu s postupom sociálneho úradu v Skalici, ktorý stojí za odobratím dvoch adoptovaných detí z rodiny Spáčilovcov z obce Radošovce. Krajský súd má rozhodnúť vo veci koncom augusta.
„My si deti nedáme!“, znelo dopoludnia opakovane pred budovou súdu. Kauza odobratia dnes 7-ročného Timoteja a 9-ročnej Anety od adoptívnych rodičov sa začala po tom, ako mala materská škôlka v obci upozorniť sociálnych pracovníkov na modrinu na tele chlapca.
Vzali ich na Vianoce
Deň pred Štedrým večerom v roku 2011 prišli sociálni pracovníci neohlásene do rodiny a deti odviedli. Manželia dôvody nepoznali, deti boli u nich už niekoľko rokov. Nastalo vyšetrovanie, behanie po úradoch a vysvetľovanie, ktoré nepreukázalo pochybenie.
Deti naďalej zostávajú v detskom domove v Skalici. Dnes na zhromaždenie prišla Aneta v sprievode svojej matky, podporená ďalšími rodinnými príslušníkmi. V apríli 2013 skalický okresný súd vyniesol rozsudok, ktorým nariadil Timotejovi ústavnú starostlivosť a Anete ju zrušil, čo by umožnilo jej návrat domov.
Znalecké posudky ku konaniu hovorili o schopnosti Spáčilovcov starať sa o deti, avšak dlhý čas pobytu Timoteja v zariadení spôsobil, že sa s rodičmi už odcudzil. Sociálny úrad sa proti rozsudku v prípade Anety odvolal a na rade je teraz druhostupňový Krajský súd Trnave.
Žiadajú vyšetrovanie
Ten by mal rozhodnúť podľa vyjadrenia hovorkyne Viktórie Kurucovej koncom augusta. Dnešné zhromaždenie vyjadrilo závažné podozrenie z nezákonného postupu úradov. Poukázalo na neprijateľný postup, akým boli deti z rodiny odobraté.
Listom sa obrátilo na ministra práce, sociálnych vecí a rodiny so žiadosťou o revidovanie a opätovné vyšetrenie prípadu Spáčilovcov.
Iniciatíva kresťanských rodín, v ktorej sú občianske združenia Magnificat Slovakia, Združenie pre ochranu rodiny a Aliancia za nedeľu-Slovensko, zároveň žiada ministra o zabezpečenie, aby znenie pripravovaného zákona o ochrane detí a sociálnej kuratele bolo bezodkladne a v celom rozsahu publikované a predložené verejnosti.
„Obávame sa, že tento zákon otvorí dvere na odobratie detí z rodín v oveľa väčšej miere, tak, ako to poznáme napríklad z Anglicka. Bojíme sa, aby takých prípadov ako Spáčilovci nepribúdalo,“ povedal na zhromaždení Anton Selecký z Magnificat Slovakia.
http://www.pluska.sk/regiony/zapadne-slovensko/krestania-protestovali-pred-trnavskym-sudom-my-si-deti-nedame.html?forward=sk_mobil_clanok.jsp
Ľudia bojovali pred súdom o návrat maloletej Anety k rodičom
Na protestné zhromaždenie prišla aj deväťročná Aneta, ktorá povedala, že svojich adoptívnych rodičov veľmi ľúbi a chcela by žiť spoločne s nimi. Okresný súd v Skalici nariadil ústavnú starostlivosť len v prípade maloletého Timoteja, Aneta sa podľa rozsudku mala vrátiť do adoptívnej rodiny. Proti rozsudku sa kolízny opatrovník odvolal, rozhodnúť má Krajský súd v Trnave. Podľa jeho hovorkyne Viktórie Kurucovej má zákonná sudkyňa momentálne dovolenku, rozhodovať bude v priebehu augusta.
Účastníci zhromaždenia odsúhlasili zaslanie listu ministrovi práce, sociálnych vecí a rodiny Jánovi Richterovi, v ktorom ho žiadajú o opätovné vyšetrenie celého prípadu rodiny Spáčilovcov. Zároveň požadujú informovanie verejnosti o pripravovanom zákone o ochrane detí a sociálnej kuratele.
http://poprad.virtualne.sk/spravodajstvo/ludia-bojovali-pred-sudom-o-navrat-maloletej-anety-k-rodicom.html
Magnificat Slovakia o.z., Belinského ul. č. 24, 851 01 Bratislava
Titl.: JUDr. Ján Richter, minister práce, sociálnych vecí a rodiny, Špitálska 4, 6, 8 81 643 Bratislava
V Trnave, dňa 15. júla 2013
Vec: Žiadosť Iniciatívy kresťanských rodín Slovenska Ministerstvu práce, sociálnych vecí a rodiny vo veci rodiny Spáčilových a prijatia zákona o sociálnej kuratele
Dňa 23. decembra 2011 boli rodine Spáčilových, bytom Vieska 71 , 908 63 Rado­šovce, Úradom sociálnych vecí a rodiny v Skalici bezprecedentne a za nevyjasnených dôvodov odobraté dve maloleté adoptované deti Timotej a Aneta. Po jeden a pol ročných prieťahoch o veci v súčasnosti rozhoduje Krajský súd v Trnave.
Keďže ide o závažné podozrenie z nezákonného postupu slovenských úradov, náväzne so súvisiacim pripravovaným zákonom, týkajúcim sa postupu a právomocí sociálnych úradov na Slovensku ohľade sociálnej kurately mládeže, my, nižšie podpísaní predsedovia občianskych združení:
Magnificat Slovakia,
Združenie pre ochranu rodiny,
ako spoločná Iniciatíva kresťanských rodín Slo­venska,
žiadame Vás osobne,
ako ministra práce, sociálnych vecí a rodiny Slovenskej republiky, aby:
1. prípad rodiny Spáčilových bol revidovaný a opätovne v celom rozsahu vyšetrený, s ohľadom na záujem rodiny, adoptovaných detí a verejnú ujmu zničením ich dobrého mena,
2. ste mediálne vysvetlil postup odoberania detí v prípade rodiny Spáčilových a vyvodil z neho personálne a jurisdikčné dôsledky, a v mene Ministerstva práce sociálnych vecí a rodiny sa verejne rodine Spáčilových ospravedlnil.
3. ste osobne zabezpečil, aby bolo znenie pripravovaného zákona o tzv. Ochrane detí a sociálnej kuratele bezodkladne a v celom rozsahu publikované a predložené slovenskej verejnosti.
Zároveň Vašim prostredníctvom žiadame vládu Slovenskej republiky :
1. aby deklarovala, kde sa vo vládnom programe vyskytuje zámer na uvádzaný postup sociálnych úradov na Slovensku,
2. o záruky, že sa pri prijímaní zákonov podobného druhu bude na prvom mieste zohľadňovať väčšinová mienka občanov Slovenskej re­pu­bliky, a najmä potreby a práva prirodzenej rodiny, teda muža, ženy a detí, ako základnej a nenahraditeľnej bunky spoločnosti,
3. o iniciovanie, vypracovanie a prijatie ústavného Zákona o ochrane manželstva muža
a ženy, rodiny a výchovy detí rodičmi.
Ďakujeme za skorú a dostačujúcu odpoveď
Za zhromaždenie Iniciatívy kresťanských rodín Slovenska
Anton Selecký Ing. Jozef Dupkala Mgr. Anton Čulen,
predseda predseda predseda
Magnificat Slovakia o.z. Združnie pre ochranu Aliancia za nedeľu
rodiny – Slovensko o.z.
JUDr. Róbert Fico, predseda Vlády Slovenskej republiky
Úrad vlády Slovenskej republiky, Námestie slobody 1, 813 70 Bratislava,
Mons. Milan Chautur, CSsR, predseda Rady pre rodinu, Konferencia biskupov Sloven­ska, Gréckokatolícky apoštolský exarchát Košice, Dominikánske námestie 13, 040 01 Ko­šice
MUDr. Anna Záborská, poslankyňa Európskeho parlamentu, Predsedkyňa Výboru pre práva žien a rovnosť pohlaví
Predchádzajúci článokMarie Rottrová: To mám tak ráda (Je suis malade)
Ďalší článokAktuálne: Boj proti Cirkvi a Bohu sa zostruje, a i.